સોમવારે ગાંધીનગર ખાતે પાટીદાર અને રાજ્ય સરકાર વચ્ચે સમાધાન મુદ્દે બેઠક થઇ હતી. જેમાં પાટીદાર આગેવાનોએ સમાધાનની પ્રક્રિયામાંથી હાથ પાછો ખોંચતા જણાવ્યું હતું કે અમે ફક્ત હાર્દિક અને અન્ય યુવાનોને જેલમાંથી બહાર કાઢવા સક્રિય છીએ. અનામત મુદ્દે સમગ્ર ચર્ચા સરકારે હાર્દિક સાથે જ કરવી પડશે. સુરતના પાટીદાર અગ્રણી મુકેશ પટેલે જણાવ્યુ હતું કે, પાટીદાર આંદોલનનો અંત સુખદ આવે તે હેતુ સાથે અમે મધ્યસ્થી તરીકે કામ કરી રહ્યા છીએ. હાર્દિકનો પત્ર પણ અમે સરકારને પહોંચાડ્યો હતો. અમે સરકારને જણાવ્યુ હતું કે હાર્દિક પટેલને જેલમાંથી બહાર લાવો પછી તે અને લાલજી સરકાર સાથે ચર્ચા કરશે અને આગળનો નિર્ણય લેશે.